**ג'ון ויליאם אוליבר** (באנגלית: **John William Oliver**; נולד ב-23 באפריל 1977) הוא קומיקאי, סאטיריקן, תסריטאי, שחקן, מפיק ומנחה טלוויזיה בריטי-אמריקאי. משנת 2014 מנחה את התוכנית "השבוע שעבר עם ג'ון אוליבר" ברשת HBO האמריקאית. בעברו היה כתב בתוכנית הדיילי שואו, החולקת מאפיינים דומים עם תוכניתו. הנחה גם תוכנית סטנד-אפ בערוץ קומדי סנטרל. שיחק גם בסיטקום "קומיוניטי".

ביוגרפיה
--------

אוליבר נולד בארדינגטון (אנ') שבווסט מידלנדס, פרבר של העיר ברמינגהאם, אנגליה שבממלכה המאוחדת, למשפחה נוצרית ממוצא אנגלי ואירי. בנם של מורה למוזיקה ומנהל בית ספר שהגיעו מליברפול. שם נעוריה של אמו הוא מקנלטי (McNunlty). אחד מסבי סביו היה הבישוף של ריפון, ויליאם בויד קרפנטר. הוא התחנך בבית ספר בעיירה קטנה שבבדפורדשייר. בשנת 1997 סיים את לימודיו בכרייסט'ס קולג' שבאוניברסיטת קיימברידג', שם למד לתואר ראשון באנגלית. בעת לימודיו באוניברסיטה, שירת אוליבר כחבר בהרכב התיאטרון הקומי "Cambridge Footlights" (אנ').

קריירה
------

אוליבר עם הקומיקאי וויאט סנאק, בהשקת הספר "כדור הארץ", 2010
אוליבר החל לעבוד במופעי סטנד-אפ שונים עם שותפו אנדי זלצמן. המופעים התבצעו גם דרך שידורי רדיו, טלוויזיה ואף כללו השתתפות בפסטיבל אדינבורו.

### הדיילי שואו עם ג'ון סטיוארט

בשנת 2006 הצטרף לדיילי שואו ככתב בריטי בכיר. הוא רואיין לתוכנית במסגרת המלצתו של הקומיקאי ריקי ג'רווייס. אף על פי שג'רווייס לא פגש אותו אישית, המליץ עליו משום שהכיר את עבודתו. הוא התקבל לעבודה כשבועיים לאחר הראיון. לאחר מכן, טס מלונדון לניו יורק והחל לעבוד ביום שלמחרת. אוליבר זכה בפרס אמי על כתיבתו בתוכנית בשנים 2009, 2011 ו-2012 ובפרס גילדת התסריטאים.

לצד הופעתו בדיילי שואו, זכה להכרה בדמותו של פרופסור איאן דאנקן בסדרה קומיוניטי של רשת NBC, בתוכניות הרדיו והפודקאסטים שהמשיך להגיש עם אנדי זלצמן, ובזכות תפקידיו בסרטים גורו האהבה של מייק מאיירס ושני שוברי הקופות של הדרדסים. במקביל, המשיך אוליבר בפעילותו כסטנדאפיסט, וכיכב בסדרת ספיישלים משלו בקומדי סנטרל, בתוכנית "John Oliver’s New York Stand-Up Show", שנמשכה ארבע עונות. בשנת 2013 אף זכה להגיש מספר חודשים את תוכנית הדיילי שואו, עקב היעדרו של ג'ון סטיוארט, שביים את סרטו Rosewater. הופעתו של אוליבר כמחליף קיבלה שבחים אוניברסליים, ולאחר שחוזר רבות על ידי רשתות שונות, חתם על חוזה ארוך טווח עם רשת HBO.

משנת 2007 מנחה גם את תוכנית הפודקאסט הסאטירית The Bugle, יחד עם אנדי זלצמן, שכעת נמצאת בפגרה נוכח עבודתו בתוכנית "השבוע שעבר".

### השבוע שעבר עם ג'ון אוליבר

 ערך מורחב – **השבוע שעבר עם ג'ון אוליבר**  

אוליבר החל להנחות את התוכנית "השבוע שעבר עם ג'ון אוליבר" (Last Week Tonight with John Oliver) ברשת HBO ב-27 באפריל 2014. התוכנית חולקת מאפיינים משותפים עם תוכניתו הקודמת, הדיילי שואו. היא תוכנית לייט-נייט וסאטירה חדשותית אמריקאית, המשודרת במסגרת שבועית כמדי יום ראשון, ועוסקת בחדשות ובאירועים אקטואליים באופן סאטירי.

מיד לאחר סיום עונתה הראשונה של התוכנית בנובמבר 2014, הודיעה הרשת HBO כי היא תשוב בפברואר 2015.

ביוני 2016 התוכנית רכשה חובות אבודים של אמריקאים על סכום של כ-15 מיליון דולר, ומחקה אותם.
}

במרץ 2018 השיק ספר ילדים בשם יום בחייו של מרלון באנדו כמחאה נגד סגן נשיא ארצות הברית מייק פנס.

### יחס לישראל

במהלך מבצע שומר החומות במאי 2021 פתח אוליבר את תוכניתו במונולוג בו האשים את ישראל בפשעי מלחמה ואפרטהייד ואף האשים את ממשלת ארצות הברית בתמיכה ב"קו הקשה והאכזרי שבו נקטה ישראל".  בתגובה לדבריו ספג אוליבר ביקורת נוקבת מכל קצוות הקשת הפוליטית בישראל ובארצות הברית.

### דעותיו הפוליטיות

אוליבר ידוע כתומך נלהב של המפלגה הדמוקרטית, ובשנת 2015, לקראת תחילת תקופת הבחירות המקדימות לנשיאות ארצות הברית 2016, התבדח אוליבר על הכרזתו של טראמפ לרוץ לנשיאות ארצות הברית בכך ש"ירשום לו צ'ק לקמפיין שלו בשם המדינה, שלא רוצה שיהיה נשיא, אך מאוד רוצה שתרוץ". באמירתו ניתן היה להבחין בבירור כי אוליבר רצה שטראמפ יזכה בבחירות המקדימות שכן לאור אמירותיו השנויות במחלוקת יהיה קל מאוד לקלינטון להביסו בבחירות הכלליות, ובכך יבטיחו הדמוקרטים את השלטון לעוד ארבע שנים. לאחר זכייתו של טראמפ בבחירות הכלליות בנובמבר 2016, זכה אוליבר לביקורות מצד תומכי טראמפ כאות לזלזול במועמדותו.

חייו האישיים
------------

אוליבר היה תושב קבע של ארצות הברית ומתגורר בניו יורק עם רעייתו לה הוא נשוי מאז 2011, קייט נורלי, חובשת בצבא האמריקאי וותיקת מלחמת עיראק, ולהם שני בנים. ב-2019 התאזרח רשמית כאמריקאי.

קישורים חיצוניים
----------------

ויקישיתוף מדיה וקבצים בנושא **ג'ון אוליבר** בוויקישיתוף
* אתר האינטרנט הרשמי של ג'ון אוליבר (באנגלית)
* 

* ג'ון אוליבר, ברשת החברתית פייסבוק

* ג'ון אוליבר, ברשת החברתית אקס (טוויטר)

* ג'ון אוליבר, סרטונים בערוץ היוטיוב
* ג'ון אוליבר, במסד הנתונים הקולנועיים IMDb (באנגלית)
* באתר קומדי סנטרל (באנגלית)

אחר
* אתר למנויים בלבד דייויד קאר, הניו יורק טיימס, ג'ון אוליבר: הקומיקאי הבריטי שמצחיק את אמריקה, באתר הארץ, 22 במאי 2014
* אתר למנויים בלבד רותה קופפר, ג'ון אוליבר - מוביל תרבות המחאה בארה"ב, באתר הארץ, 18 ביוני 2014
* אתר למנויים בלבד ניב הדס, מה יכולים מגישי טלוויזיה ישראליים ללמוד מג'ון אוליבר, באתר הארץ, 7 בנובמבר 2014
* אתר למנויים בלבד דייויד קאר, הניו יורק טיימס, חדשות קשות, בידור קל: כך נהפך הקומיקאי ג'ון אוליבר ללהיט אמריקאי, באתר TheMarker‏, 23 בנובמבר 2014
* רותה קופפר, ג'ון אוליבר שוב כאן, באתר הארץ, 10 בפברואר 2015
* אתר למנויים בלבד  ציפי שמילוביץ, פוסט טראומה, באתר "ידיעות אחרונות", 14 בפברואר 2017
* אמיר בוגן, ג'ון אוליבר: "אתה חייב לשמור על הפה שלך", באתר ynet, 18 בפברואר 2018
* אתר למנויים בלבד דייב איצקוף, הניו יורק טיימס, ג'ון אוליבר מסתדר מצוין גם בלי טראמפ, באתר הארץ, 20 בפברואר 2018
* אתר למנויים בלבד  איילה אור-אל, אוליבר טוויסט, באתר "ידיעות אחרונות", 9 בספטמבר 2018
* אתר למנויים בלבד חן חדד, "אין סיכוי שלא נדבר על הבחירות בישראל": ריאיון עם ג'ון אוליבר, באתר הארץ, 17 בפברואר 2019
* דודי כספי, צחוק מהעבודה: ג'ון אוליבר קורע, באתר ישראל היום, 18 בפברואר 2021

הערות שוליים
------------

1. ↑  "Reporter 8/7/98: Congregations of the Regent House on 26 and 27 June 1998". Cambridge University Reporter. נבדק ב-23 בפברואר 2011. `{{cite web}}`:  (עזרה)
2. ↑  Andreeva, Nellie (14 בנובמבר 2013). "'Daily Show's John Oliver To Host Weekly Comedy Talk Show For HBO". *Deadline*. נבדק ב-20 בדצמבר 2013. `{{cite web}}`:  (עזרה)
3. ↑  ""Last Week Tonight with John Oliver" Will Return for Its Second Season on Sunday, Feb. 8, 2015". 11 בנובמבר 2014. נבדק ב-11 בנובמבר 2014. `{{cite web}}`:  (עזרה)
4. ↑  LastWeekTonight (2016-06-05), *Debt Buyers: Last Week Tonight with John Oliver (HBO)*, נבדק ב-2018-11-12
5. ↑  Goldman, David. "John Oliver makes 'TV history' by forgiving $15 million in medical debt". *CNNMoney*. נבדק ב-2018-11-12.
6. ↑  ג'ון אוליבר מאשים את ישראל בפשעי מלחמה, באתר ערוץ 7
7. ↑  העיתונאי הישראלי נגד ג'ון אוליבר: "אוויל מוסת, אנטישמי, שקרן ונודניק", באתר Ice
8. ↑  "יוטיוב הסירה סרטון תגובה לג'ון אוליבר: "דברי שטנה"; הערעור נדחה תוך דקות". *הארץ*. נבדק ב-2021-11-13.
9. ↑  *Israel's Jon Stewart takes on John Oliver's viral video*, נבדק ב-2021-11-13
10. ↑  Tyler McCarthy, John Oliver called out by 10-year-old Israeli girl over 'war crime' comments made on 'Last Week Tonight', Fox News, ‏2021-05-20 (באנגלית אמריקאית)
11. ↑  *Watch John Oliver urge Trump to run for President*, נבדק ב-2021-11-13
12. ↑  Watercutter, Angela. "John Oliver Summed Up Election 2016 in One 'Last Week Tonight' Episode". *Wired* (באנגלית אמריקאית). ISSN 1059-1028. נבדק ב-2021-11-13.
13. ↑  Christopher Rosen Updated November 14, 2016 at 12:00 PM EST, John Oliver on Trump's Election Win: 'What the F--- Do We Do Now?', EW.com (באנגלית)
14. ↑  "John Oliver on Biden's Inauguration, Trump's Bizarre Departure & Becoming a U.S. Citizen". *YouTube*. 20 בינואר 2021. `{{cite web}}`:  (עזרה)תחזוקה - ציטוט: url-status (link)
15. ↑  Guthrie, Marisa (29 בינואר 2020). "Watch Out, America: John Oliver Is Officially a U.S. Citizen Now". *The Hollywood Reporter*. ארכיון מ-29 בינואר 2020. נבדק ב-29 בינואר 2020. `{{cite news}}`:  (עזרה)
16. ↑  "John Oliver Opens Up About the "Petrifying" Process of Becoming a U.S. Citizen | Hollywood Reporter". *www.hollywoodreporter.com*. ארכיון מ-4 ביולי 2020. נבדק ב-4 ביולי 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1579001847896
* GND: 1240644027
* LCCN: no2011111767
* MusicBrainz: 06aef249-bf93-4d02-8883-60dc87c836f3
* NLP: a0000003039700
* VIAF: 172544097
* WorldCat: lccn-no2011111767

 |